大同老餅家

大同老餅家，香港餅家之一，賣唐餅為主，亦有做麫飽，英文Tai Tung Bakery。餅家一九四三年開業，今下總舖開喺元朗阜財街，元朗市內至老嘅餅家。謝睦堯創辦。當時造餅師傅眼見大眾生活艱難，期望「人人有飯開、有餅食」，決定以「世界大同」為名，開間餅家。至今已經營至第三代。初期只賣花生糖、杏仁餅，後尾賣埋白麵飽，再後來賣埋菠蘿包、雞尾包，以及種種唐餅、月餅。

餅家以傳統製餅。大同至今仍有月餅會。每逢農曆七月二十左右，元朗總店外會搭起花牌手繪廣告畫。

食品 
月餅，尤其招牌「五仁月餅」
唐餅，如雞仔餅、皮蛋酥等
麵包
賀年食品
嫁囍禮餅，如嫁女餅等
臘味

舗 
元朗阜財街總店
沙田站
荃灣綠楊坊
灣仔利東街

攷

大同老餅家網頁

類:香港餅舖
香港牌子
類:元朗